Ar ger saozneg evit "poellad dieub" a oa "free software" evit kregiñ. Met, evel ma ouzit holl, e talvez ar ger saozneg "free" war an dro "dieub" ha "digoust". Ha neuze ne oa ket sklaer e penn an dud, kemmeskañ a raent gant ur "freeware". Ur poellad dieub a zo digoust, met n'eo ket e doareenn pennañ. Ar pep  pouezusañ a zo e vefe  digor e darzh . "Tarzh" ur poellad a zo an urzhioù-jediñ a vez roet gant ar poellad d'an urzhiataerezh. Ar fed ma vefe digor a dalvez e c'hellit c'hwi gwelet penaos ez a en-dro, ar pezh a c'houlenn digant an urzhiataerezh ober. Ha, ma ouzit un tamm penaos ez a en-dro, e c'hellit kemm an urzhioù-se !